Fabián Ruiz. Fabian Ruis Peña (; 1996-yil 3-aprelda tugʻilgan) – Fabian nomi bilan ham tanilgan, ispaniyalik professional futbolchi, Liga 1 klubi hisoblangan Paris Saint-Germainda va Ispaniya terma jamoasida markaziy yarim himoyachi ampulasida oʻynaydi. Hayoti. Ruizning futbolga kirib kelishida onasining katta hissasi bor. Klublardagi karyerasi. Real Betis. Dastlabki yillari. Ruiz Andalusiyaning Sevilla provensiyasiga qarashli Los-Palasios y Villafranka shahrida tugʻilgan. U 2004-yilda EF La Union de Los Palaciosda ish boshlaganidan keyin sakkiz yoshida Real Betis jamoasining yoshlar tarkibiga qoʻshildi. U 2014-yil iyul oyida asosiy jamoaning zaxirasiga oʻtdi va 21-sentabrda debyut qildi hamda Segunda B divizionida Marbellaga qarshi oʻz uyida 4:1 hisobida magʻlub boʻlgan uchrashuvda ikkinchi boʻlimda maydonga tushirildi. Fabian professional karyerasidagi birinchi oʻyinini 16-dekabr kuni oʻtkazdi va Segunda divizionining „Lugo“ klubiga qarshi safardagi 1:0 hisobidagi gʻalabali oʻyinning 51-daqiqasida Xavi Torresning oʻrniga maydonga tushdi. Fabian Ispaniya futbolidagi asosiy debyutini 2015-yilning 23-avgustida oʻtkazdi va oʻz maydonida "Vilyarreal" klubiga qarshi kechgan oʻyinda (1:1) Alfred NʼDiaye oʻrniga maydonga tushdi. Elche (ijara). Keyingi yilning 23-dekabrida u shartnomasini 2019-yilgacha uzaytirdi va darhol Elche klubiga ijaraga berildi. Yutuq. Qaytib kelgach, Fabian yangi bosh murabbiy Quique Setien qoʻl ostida muntazam maydonga tushib turdi va 2017-yilning 25-sentyabrida „Levante“ klubiga qarshi 4:0 hisobida qozonilgan gʻalabali oʻyinda birinchi golini urdi. 31-yanvarda shartnomasini 2023-yilgacha uzaytirgandan soʻng, uning tovon puli 30 million yevro qilib belgiladi. 2018-yilning 30-aprelida Fabianning jamoasi oʻz uyida „Malaga“ klubi ustidan 2:1 hisobida gʻalaba qozonib, 2018-19-yilgi mavsumda UEFA Yevropa Ligasida ishtirok etish yoʻllanmasini qoʻlga kiritdi. „Betis“ klubiga gʻalaba keltirgan golni Fabian kiritdi. Napoli. 2018-yilning 5-iyulida Fabian "Napoli" klubi bilan 2023-yilgacha 5 yillik shartnoma imzoladi. „Napoli“ esa Fabianning 30 million yevro tovon pulini toʻlagan. U 16-sentabr kuni Chempionlar ligasi guruh bosqichidan oʻrin olgan „Srvena Zvezda“ jamoasi maydonida boʻlib oʻtgan va golsiz durang qayd etilgan oʻyinda debyut qildi. Oʻn kundan keyin u A Seriyadagi birinchi oʻyinini oʻtkazdi va jamoasi bilan San-Paolo stadionida „Parma“ ustidan 3:0 hisobida gʻalaba qozondi. Paris Saint-Germain. 2022-yil 30-avgustda Fabian Liga 1 klubi Paris Saint-Germain (PSJ) bilan 5 yillik shartnoma imzoladi. U 2022-yil 10-sentyabrda Parc des Princes stadionida „Brest“ ustidan 1:0 hisobida gʻalaba qozonilgan oʻyinda zaxiradan maydonga tushirildi. 2023-yilning 1-fevralida u oʻzining PSJ jamoasidagi ilk golini „Monpelye“ klubiga qarshi oʻyinda (3:1) kiritdi. Mavsum oxirida Fabian PSJ bilan Liga 1 chempionligini qoʻlga kiritdi, bu uning oliy ligalardagi birinchi chempionligi edi. Oʻyin uslubi. Chap oyoqda koʻproq harakat qiluvchi markaziy yarim himoyachi Fabian oʻzining koʻrish qobiliyati, uzatmalari, toʻpni nazorat qilish va dribling qilish qobiliyati, shuningdek, taktik jihatdan koʻp qirraliligi bilan tanilgan va 4–4–2, 4–3–3 va 4–2–3–1 kabi bir qator formatlarda yaxshi oʻynay oladi. U himoyaviy yarim himoyachi yoki hujumkor yarim himoyachi sifatida ham oʻynay oladi. Statistikasi. Terma jamoadagi karyerasi. "Roʻyxatda birinchi boʻlib Ispaniyaning gollari qayd etilgan." Yutuqlari. Real Betis Napoli Paris Saint-Germain Individual